Бог хоча размаўляць з намі. Ён радуецца бязмежна, калі мы прыходзім да Яго не толькі падчас ранішняй і вячэрняй малітвы і нядзельнай Святой Імшы, але і на працягу дня. Не толькі з завучанымі малітвамі з Катэхізісу, але і са сваімі словамі, каб раскрыць перад Ім сваё сэрца, як перад Сябрам. Ён хоча, каб мы пачыналі свой дзень разам з Ім, былі з Ім на працягу дня, а таксама дзякавалі і перапрашалі вечарам. Але гэта не заўсёды так проста здзейсніць у сённяшні імклівы час.